62019TO0562(01)_INF
Uznesenie Všeobecného súdu (ôsma komora) z 25. apríla 2023 – Klein/Komisia
(vec T‑562/19 RENV)
„Žaloba na nečinnosť – Zdravotnícke pomôcky – Článok 8 ods. 1 a 2 smernice 93/42/EHS – Konanie podľa ochrannej doložky – Oznámenie členského štátu o rozhodnutí zakázať uvádzanie zdravotníckej pomôcky na trh – Neexistencia rozhodnutia Komisie – Zrušenie smernice 93/42 – Články 94 až 97 nariadenia (EÚ) 2017/745 – Opatrenia trhového dohľadu – Zjavne dôvodná žaloba“
Žaloba na nečinnosť – Povinnosť Komisie konať – Postupy v súvislosti s ochrannou doložkou – Nečinnosť Komisie po tom, čo členský štát oznámil rozhodnutie o zákaze uvádzania zdravotníckej pomôcky na trh – Povinnosť začať konzultácie s dotknutými stranami, pokiaľ ide o odôvodnenie tohto zákazu – Nečinnosť
(Článok 265 ZFEÚ; smernica Rady 93/42, článok 8 ods. 1 a 2)
(pozri body 18 – 20, 23, bod 1 výroku)
Výrok
1.
Európska komisia porušila svoje povinnosti, ktoré má na základe článku 8 ods. 2 smernice Rady č. 93/42/EHS zo 14. júna 1993 o zdravotníckych pomôckach, keď sa dopustila nečinnosti v konaní podľa ochrannej doložky, začatom 7. januára 1998 na návrh Spolkovej republiky Nemecko a zdržala sa prijatia rozhodnutia podľa smernice 93/42, nahradenej nariadením Európskeho parlamentu a Rady (EÚ) 2017/745 z 5. apríla 2017 o zdravotníckych pomôckach, zmene smernice 2001/83/ES, nariadenia (ES) č. 178/2002 a nariadenia (ES) č. 1223/2009 a o zrušení smerníc Rady 90/385/EHS a 93/42/EHS, vo vzťahu k zdravotníckej pomôcke Inhaler Broncho Air®.
2.
Komisia znáša trovy konania súvisiace s odvolacím konaním na Súdnom dvore v rámci veci C‑430/20 P, ako aj trovy konania súvisiace s pôvodným konaním na Všeobecnom súde v rámci veci T‑562/19 a s konaním na Všeobecnom súde nadväzujúcim na vrátenie veci tomuto súdu v rámci veci T‑562/19 RENV.